Se văd sau nu rezultatele celor două milioane de lei acordate ONG-urilor pentru “oamenii străzii” şi cei săraci?

Aşa cum am mai scris, Informaţia Zilei şi Informaţia TV au salvat o familie cu un copilaş de două luni de la îngheţ. Cu alte cuvinte, într-o baracă situată pe malul Someşului, Ioana Vladimirescu – redactor Informaţia Zilei şi Lajos Fodor – Informaţia TV au descoperit un bebeluş de două luni, care locuia acolo împreună cu părinţii, tatăl bolnav de epilepsie.

Pentru a preveni astfel de situaţii, miercuri, la emisiunea Agenda Publică, emisiune difuzată de Informaţia TV, i-am invitaţi pe reprezentanţii SPAS Satu Mare, pe cei ai Asociaţiei Stea şi am intrat în legătură telefonică directă cu Radu Bud – prefectul judeţului Satu Mare, Gabor Kereskenyi – primarul municipiului Satu Mare, Mariana Dragoş – directorul DGASPC Satu Mare, Gabriela Opriş – director Serviciul Judeţean de Ambulanţă Satu Mare. ~n studioul Informaţia TV s-au aflat: Doina Văsuţ – director SPAS Satu Mare, Adrian Balaj – şef Birou Prestaţii Sociale din cadrul SPAS, Diana Benţe – Asociaţia Stea, Ioana Vladimirescu – redactor Informaţia Zilei.

Am realizat această emisiune pentru ca împreună cu autorităţile statului şi cu ONG-urile să găsim o soluţie pentru oamenii străzii. Asta cu atât mai mult cu cât în aprilie 2015, şase persoane care trăiau într-o baracă pe malul Someşuşui au ars de vii, dintre care trei erau copii de 1, 3 şi 9 ani. În urma demersului jurnalistic am aflat că anul trecut de la bugetul Primăriei Satu Mare au fost finanţate 8 ONG-uri, iar anul acesta vor fi finanţate 10 astfel de instituţii. Pe l]ngă banii primiţi de la primării, ONG-urile au fost finanţate şi de Consiliul judeţean Satu Mare. 10 ONG-uri din domeniul social au primit bani anul trecut de la Consiliul judeţean Satu Mare. Trebuie subliniat faptul că şi alte primării din judeţul Satu Mare finanţeazaă ONG-uri.

Anul trecut, cele 8 ONG-uri au primit de la bugetul municipiului Satu Mare 1.100.700 lei, adică peste 11 miliarde de lei vechi. Vom vedea c]ţi bani vor aloca anul acesta consilierii ONG-urilor din municipiu. Astfel, Caritas 415. 800 lei – adică 4.158.000.000 lei vechi, Asociaţia Langdon Down 126.000 lei, adică 1.260.000.000 lei, Freres 50.000 lei – adică 500.000.000, Asociaţia Sf]ntul Benedict 90.100 lei – adică 901.000.000 lei vechi, FARA Foyer – 34.000 lei – 340.000.000 lei vechi, Asociaţia Surorile de caritate 112.400 + 55.100 contract de screening – adică 1.124.000.000 lei vechi plus 551.000.000 lei vechi, Acoperăm]ntul Maicii Domnului – 105.600 lei – adică 1.056.000.000, Asociaţia Stea 95.000 + 16.700 contract – adică 950.000.000 lei vechi plus 167.000.000 lei vechi contract. Toate aceste sume au fost virate anul trecut de la bugetul Primăriei Satu Mare către ONG-urile mai sus amintite.

Şi Consiliul judeţean Satu Mare a finanţat anul trecut 10 ONG-uri pe partea socială. Astfel în 2016, cele 10 ONG-uri au primit de la Consiliul judeţean Satu Mare 1.032.208 lei – adică 10.322.080.000 lei vechi. În continuare vă prezentăm ONG-urile cofinanţate anul trecut de Consiliul judeţean Satu Mare. Asociaţia „Ajutăm să învăţăm” – 93.600 lei – adică 936.000.000 lei vechi, Acoaicaţia „Congregaţia Fiicele Îndurării” – 81.116 lei, adică 811.160.000 vechi, Asociaţia Lăcrîmioara Carei – 196.950 lei – adică 1.969.500.000 lei vechi, Asociaţia Langdon Down – 83.868 lei adică 838.680.000 lei vechi, Caritas Satu Mare – 84.272 lei – adică 84.2720.000 lei vechi, Asociaţia Caritas Catolic Oradea – 18.120 lei – adică 181.200.000 lei vechi, fundaţia Down Carei – 39.776 lei – adică 397.760.000 lei vechi, Fundaţia Caritativ Creştină Oikodomos – 147.966 lei – adică 1.479.660.000 lei vechi, Sociatatea Crucea Roşie Satu Mare – 40.000 lei adică 400.000.000 lei vechi, asociaţia Casa Speranţei – 246.540 lei – adică 2.465.400.000 lei vechi.

Să nu uităm că sume importante de bani se cheltuie prin Direcţia Generală de Asistenţă Socială şi Protecţia Copilului, dar şi Serviciul Public de Asistenţă Socială, acestea au alte sume de bani alocate pentru activităţi sociale. Aşadra anul trecut de la Primăria Satu Mare şi de la consiliul Judeţean Satu Mare au mers spre ONG-uri din domeniul social peste 21 de miliarde de lei vechi.

În aceste condiţii este normal să ne întrebăm şi să-i întrebăm pe cei responsabili ce fac toate aceste instituţii publice şi ONG-uri cu o grămadă de bani? În plus toate aceste ONG-uri beneficiază de sprijin extern, de sponsorizări, dar şi de 2% din impozit donată de unii sătmăreni cu suflet. După cum aţi putut vedea urmărind emisiunea cu titlul: „Cum ajutăm oamenii fără adăpost în timpul gerului năprasnic?” difuzată miercuri de la ora 20, cei responsabili au încercat să arunce responsabilitatea unii în cârca celorlalţi.

Ca urmare, punem cititorilor noştri următoarea întrebare:

[cardoza_wp_poll id=265]